**Ügyeleti szolgálat térítésköteles igénybevétele:**

A sürgős szükség körébe tartozó egészségügyi szolgáltatás minden olyan egészségügyi tevékenység, amelyet jelen szabályzat 1. sz. mellékletében meghatározott, az életet veszélyeztető állapotok és betegségek szakszerű ellátása, valamint azok maradandó egészségkárosító hatásának megelőzése érdekében - a beteg állapotának stabilizálásáig - végeznek. Az ezek körébe nem tartozó esetekben az ügyeleti szolgálat igénybe vétel **kényelmi szolgáltatásnak** minősül, így **térítésköteles**en vehető igénybe, összege a kötelező ellátási területen belül **2.000 Ft**. Az ügyeleti szolgálat által ellátandó körzetben nem lakók részére: **4.000 Ft**, külföldieknek **8.000 Ft.**

**Kiszállási díj indokolatlan hívás esetén:**

A biztosított állampolgárok abban az esetben jogosultak otthonukban orvosi ellátásra, amikor ezt súlyos egészségi állapotuk indokolja, és emiatt nem tudják felkeresni az ügyeleti rendelőt. Egyéb esetben ez **kényelmi okból** igénybe vett szolgáltatásnak minősül, így a beteg **kiszállási díj** megfizetésére kötelezett. A szolgáltatás megkezdése előtt a szolgáltatást igénybevevő külön szóbeli tájékoztatást is kap a térítési díj fizetésének szabályairól. A szolgáltatás teljesítése után az ügyeletes orvos számlát állít ki, ami tartalmazza az igénybevett szolgáltatás megnevezését, valamint a szolgáltatás díját, melynek összege a kötelező ellátási területen belül **3.000 Ft**. Az ügyeleti szolgálat által ellátandó körzetben nem lakók részére: **5.000 Ft**, külföldieknek **10.000 Ft.**

A hatósági szolgáltatás (látlelet, vérvétel), valamint az indokolatlan igénybevétel számlázása az ügyeletes orvos számlatömbjében történik. Ügyeleti időben csak újonnan szükségessé vált vagy életmentő gyógyszereket felírása lehetséges, kiemelt támogatású gyógyszer felírásra nincs lehetőség.

**A kötelező egészségbiztosítás ellátási keretébe nem tartozó egészségügyi szolgáltatások térítési díjai:**

|  |  |  |  |  |
| --- | --- | --- | --- | --- |
| egészségpénztárak, üzleti biztosítók felkérésére, valamint jogászi megkeresésre adott szakvélemény  |  |  |  | **8500 Ft** |
| szakvélemény, ill. igazolás adása bíróság, rendőrség számára, vagy a páciens kérésére  |  |  |  | **6000 Ft** |
| utazás betegség miatti lemondásához szükséges igazolás |  |  |  | **6000 Ft** |

**A MEG NEM FIZETETT TÉRÍTÉSI DÍJAK BEHAJTÁSA:**

Amennyiben a szolgáltatást igénybevevő a térítési díjat **részben, vagy egészben nem fizeti meg**, a Kard Kft írásban felszólítja a fizetésre, ennek eredménytelensége esetén pedig az illetékes **bírósághoz fordul és fizetési meghagyásos eljárást kezdeményez**, illetve ha ez sem vezetne sikerre, **végrehajtási eljárást kezdeményez!**